Genre: Opinion/Argumentation

Dotik nebes na srečanu animatorjev oratorija <p/> Veržej <p/> 11.03.2017 <p/> Rokodelski center se je tokrat napolnil do zadnjega kotička z nekoliko drugačnimi rokodelci. Don Bosko bi gotovo dejal, da so to rokodelci oblikovanja človeških duš. Zbrali so se namreč animatorji oratorijev murskosoboške škofije, ki so se seznanili s letošnjim oratorijem z naslovom Dotik nebes. <p/> V različnih delavnicah so poznavali zgodbo, igre, pesmi in kateheze o Mariji, ki je glavni lik letošnjega oratorija. Zavzeto so prisluhnili in sodelovali pri predstavitvah. Samo želimo si lahko, da bodo tudi letošnji oratoriji čas smeha in duhovnega naboja za tisoče mladih tega konca Slovenije. Animatorijem in voditeljem je v uvodnem pozdravu Peter Pučnik zaželel, da bi posnemali Marijo, da bi znali prisluhniti Božjemu klicu in da bi ga sprejeli v svoje srce. Če se bo zgodilo to dvoje, potem bodo brez težav pristopili k mladim, jih navduševali in stali ob strani na njihovi poti odraščanja.